stanford-oval/wikipedia huggingface dataset:
มนุษยศาสตร์
มนุษยศาสตร์ในปัจจุบัน > มนุษยศาสตร์ในประเทศไทย

อย่างไรก็ดี สถานะของมนุษยศาสตร์ในวงการอุดมศึกษาไทยปัจจุบันค่อนข้างถูกละเลยความสำคัญ สาขาวิชาทางด้านมนุษยศาสตร์และสังคมศาสตร์ในสถาบันอุดมศึกษาบางแห่งถูกลดสถานะลง หรือได้รับความสนใจจากนิสิตนักศึกษาน้อยลง เนื่องจากเป็นแขนงวิชาที่ถูกมองว่าไม่ตอบสนองโดยตรงต่อต่อความต้องการของตลาดแรงงาน และการนโยบายพัฒนาที่เน้นแต่ความสำคัญของวิทยาศาสตร์และเทคโนโลยี
มนุษยศาสตร์ในปัจจุบัน > ยุคดิจิทัล

ภาษาและวรรณคดีถือว่าเป็นเนื้อหากลางในมนุษยศาสตร์ที่ต้องพิจารณา ดังนั้นผลกระทบของการสื่อสารอีเล็กทรอนิกส์จึงเป็นที่น่าเฝ้ามอง เนื่องจากเทคโนโลยีการสื่อสารสมัยใหม่และอินเทอร์เน็ตเป็นตัวเร่งอัตราความเร็วในการสื่อสารให้สูงขึ้นอย่างมหาศาลและทำให้ขอบเขตของการสื่อสารขยายไปทั่วทุกมุมโลก จึงทำให้เกิดการเปลี่ยนแปลงของภาษาและสังคมอย่างรวดเร็ว แม้โดยข้อเท็จที่ว่ามนุษยศาสตร์จะต้องปรับตัวให้ทันกับการเปลี่ยนแปลงนี้ให้ได้ แต่ก็คาดว่าเชิงของอักษรศาสตร์ในรูปแบบประเพณีจะไม่หายไปโดยสิ้นเชิง
ดูเพิ่ม

รายชื่อสาขาวิชา
สังคมศาสตร์
วิทยาศาสตร์มนุษย์ (Human science)
ทวิวัฒนธรรม (The Two Cultures)
หนังสืออ่านเพิ่มเติม

Robertson, Geoffrey (2006). Crimes Against Humanity. Penguin, 90. ISBN 9780141024639.
Hart, H.L.A. (1961). The Concept of Law. Oxford University Press. ISBN ISBN 0-19-876122-8.
Dworkin, Ronald (1986). Law's Empire. Harvard University Press. ISBN ISBN 0674518365.
Raz, Joseph (1979). The Authority of Law. Oxford University Press.
Austin, John (1831). The Providence of Jurisprudence Determined.
see Etymonline Dictionary
see Mirriam-Webster's Dictionary
Levi, Albert W.; The Humanities Today, Indiana University Press, Bloomington, 1970.
Walling, Donovan R.; Under Construction: The Role of the Arts and Humanities in Postmodern Schooling Phi Delta Kappa Educational Foundation, Bloomington, Indiana, 1997.
Adler, Mortimer J.; "A Guidebook to Learning: For the Lifelong Pursuit of Wisdom"
US Census Bureau, educational attainment in 2003. Retrieved on 2007-01-03.
แหล่งข้อมูลอื่น

ศูนย์มนุษยศาสตร์แห่งชาติ - สหรัฐอเมริกา เก็บถาวร 2007-07-07 ที่ เวย์แบ็กแมชชีน
สมาคมมนุษยศาสตร์แห่งสหราชอาณาจักร
พันธมิตรมนุษยศาสตร์แห่งชาติ
สถาบัน: ศิลปะ และ มนุษยศาสตร์ เก็บถาวร 2007-03-06 ที่ เวย์แบ็กแมชชีน
มนุษยศาสตร์ออสเตรเลียปริทัศน์ เก็บถาวร 2006-01-10 ที่ เวย์แบ็กแมชชีน
บัณฑิตยสถานมนุษยศาสตร์ออสเตรเลีย
มูลนิธิเวอร์จิเนียเพื่อมนุษยศาสตร์
มูลนิธิแมสซาชูเสตส์เพื่อมนุษยศาสตร์
สภามนุษยศาสตร์แห่งมิชิแกน
สภามนุษยศาสตร์แห่งเคนตักกี
สภามนุษยศาสตร์แห่งอินเดียนา
เวทีวิจัยมนุษยศาสตร์ไทย
| ด ค กมนุษยศาสตร์ |
| --- | --- |
 มานุษยวิทยา  มนุษยศาสตร์ดิจิทัล  ประวัติศาสตร์  กฎหมาย  วรรณกรรม  ศิลปะการแสดง  การเมือง  ปรัชญา  ศาสนศึกษา  ทัศนศิลป์ 
รูปปั้นครึ่งตัวของ โฮเมอร์ นักคลาสสิกชาวกรีก
เชคสเปียร์ ได้เขียนงานที่ยิ่งใหญ่มากในวรรณคดีอังกฤษ
การว่าคดีในศาลอาญา en:Old Bailey ใน ลอนดอน
การแสดงคอนเสิร์ตที่โมซาทีอุม ในซาลซ์บูร์ก
โปสเตอร์ดั้งเดิมของละครเวทีเรื่อง  Turandot ซึ่งเป็นละครที่ประสบความสำเร็จมากเรื่องหนึ่ง
เข็มทิศ ในสมัยคริสต์ศตวรรษที่ 13 ในเอกสารตัวเขียนนี้คือสัญลักษณ์การสร้างโลกของพระเจ้า (creation)
โคลงบทสี่บาทว่าด้วยภูเขาในสรวงสวรรค์ โดยจักรพรรดิกัวซ่ง? (Emperor Gaozong - พ.ศ. 1650 – พ.ศ. 1730) แห่งราชวงศ์ซ้อง?
จานสีของศิลปิน
โมนาลิซา จิตรกรรมที่มีผู้รู้จักมากที่สุดภาพหนึ่งในโลกตะวันตก
มหาหงส์

| มหาหงส์ |
| --- | --- |


การจำแนกชั้นทางวิทยาศาสตร์
อาณาจักร:: พืช (Plantae)
หมวด:: Magnoliophyta
ชั้น:: Liliopsida
อันดับ:: Zingiberales
วงศ์:: Zingiberaceae
สกุล:: Hedychium
สปีชีส์:: H.  coronarium
ชื่อทวินาม
Hedychium coronarium J.G. Koenig

มหาหงส์ (ชื่อวิทยาศาสตร์: Hedychium coronariumJ.G. Koenig;อังกฤษ: White Ginger) เป็นพันธุ์ไม้พวกเดียวกัน ขิง ข่า และขมิ้น อยู่ในวงศ์ Zingiberaceae ชอบขึ้นในที่ชื้นแฉะ หรือตามชายป่าใกล้ลำธาร เจริญเติบโตได้ดีในที่มีแสงแดดรำไร พบขึ้นมากในภาคเหนือ มีชื่ออื่น ๆ ได้แก่ สะเลเต หางหงส์ กระทายเหิน ตาห่าน เหินแก้ว และเหินดำ
ขยายพันธุ์โดยใช้เหง้า ส่วนที่อยู่เหนือดินเป็นลำตรง สูง ๑-๒ ม. ใบจากโคนมีขนาดเล็ก และเรียงห่าง ๆ กัน ใบถี่ตรงใกล้ยอด รูปขอบขนานปลายแหลมหรือมนเล็กน้อย ยาว ๒๐-๓๐ ซม. กว้าง ๗-๑๐ ซม. ดอกออกที่ยอดเป็นช่อสั้น มีใบประดับสีเขียวรูปคล้ายเรือเรียงเป็นกระจุก ดอกมีสีขาวล้วน ขนาดประมาณ ๗ ซม.บานครั้งละ ๑-๓ ดอก โคนเป็นหลอดเล็ก ยาว ดอกมีกลิ่นหอมเย็น ในตำรากบิลว่านกล่าวว่าดอกว่านชนิดนี้มีกลิ่นหอมแรงกว่าว่านทั้งปวง ผลเป็นรูปรีขนาดประมาณปลายนิ้ว แตกเป็น ๓ พู ในธรรมชาติบานในช่วงฤดูฝน
นิยมปลูกเป็นไม้ประดับ ขึ้นได้ดีทั่วประเทศ เหง้าบดผสมน้ำผึ้งใช้เป็นยาแก้กระษัย น้ำคั้นทาแก้ฟกช้ำ เชื่อว่าเป็นไม้มงคลทางเมตตามหานิยม ชาวไทใหญ่นิยมใช้ดอกมหาหงส์บูชาพระ ตำราว่านกล่าวว่า หากปลูกไว้กับบ้านเรือนจะเป็นสิริมงคลอย่างสูง
มหาสงครามพิภพวานร

| มหาสงครามพิภพวานร |
| --- | --- |
Teaser poster
กำกับ: Matt Reeves
เขียนบท:   Mark Bomback  Matt Reeves 
สร้างจาก:   Characters created โดย Rick Jaffa and Amanda Silver  Premise suggested by Planet of the Apes โดย Pierre Boulle 
อำนวยการสร้าง:   Peter Chernin  Dylan Clark  Rick JaffaAmanda Silver 
นักแสดงนำ:   Andy Serkis  Woody Harrelson  Steve Zahn  Amiah Miller  Karin Konoval  Terry Notary 
กำกับภาพ: Michael Seresin
ตัดต่อ: William Hoy
ดนตรีประกอบ: Michael Giacchino
บริษัทผู้สร้าง: Chernin Entertainment 
ผู้จัดจำหน่าย: 20th Century Fox
วันฉาย:   14 กรกฎาคม ค.ศ. 2017 (2017-07-14) 
ประเทศ: United States
ภาษา: English
ทุนสร้าง: 150 ล้านดอลลาร์สหรัฐ
ทำเงิน: 489.5 ล้านดอลลาร์สหรัฐ
มหาสงครามพิภพวานร (อังกฤษ: War for the Planet of the Apes) เป็นภาพยนตร์แนวบันเทิงคดีวิทยาศาสตร์จากประเทศสหรัฐอเมริกา ออกฉายใน พ.ศ. 2560 กำกับโดย Mark Bomback และ Reeves โดยเป็นภาคต่อของ กำเนิดพิภพวานร และ รุ่งอรุณแห่งอาณาจักรพิภพวานร ซึ่งเป็นภาครีบูทของภาพยนตร์ชุดพิภพวานร นำแสดงโดย แอนดี้ เซอร์กิส, วูดดี้ ฮาร์เรลสัน, และ สตีฟ ซาห์น เป็นเรื่องราวการเผชิญหน้ากันระหว่างเหล่าวานร นำโดยซีซาร์ และมนุษย์ ที่จะนำไปสู่การตัดว่าใครจะได้ครองพิภพ แก่นเรื่องนี้มีความคล้ายคลึงกับภาพยนตร์ในเวอร์ชันเก่า ภาคที่ 5 ตอน สงครามพิภพวานร (Battle for the Planet of the Apes - 1973) แต่นี่ไม่ใช่การรีเมคแต่อย่างใด
การถ่ายทำหลักของภาพยนตร์เรื่องนี้เริ่มขึ้นเมื่อ 14 ตุลาคม ค.ศ. 2015 ในแวนคูเวอร์ บริติชโคลัมเบีย ประเทศแคนาดา ออกฉายรอบปฐมทัศน์เมื่อ 10 กรกฎาคม ค.ศ. 2017 ที่นิวยอร์ค และออกฉายทั่วประเทศสหรัฐอเมริกาเมื่อ 14 กรกฎาคม ค.ศ. 2017 จัดจำหน่ายโดยทเวนตี้เซนจูรี่ฟ็อกซ์ ทำรายได้รวมทั้งหมด 490 ล้านดอลลาร์สหรัฐ ได้รับคำชื่นชมจากนักวิจารณ์ โดยเฉพาะในด้านผลงานการแสดง เทคนิกภาพพิเศษ เนื้อเรื่อง การกำกับภาพยนตร์ และดนตรีประกอบ ได้รับการเสนอชื่อเข้าชิงรางวัลบริติชอะคาเดมีฟิล์มครั้งที่ 71 สาขาเทคนิกภาพพิเศษยอดเยี่ยม และได้รับการเสนอชื่อเข้าชิงรางวัลออสการ์ครั้งที่ 90 สาขาเทคนิกภาพพิเศษยอดเยี่ยม นอกจากนี้ยังได้รับการเสนอชื่อเข้าชิงรางวัลแซเทิร์นอวอร์ดสี่สาขา รวมถึงสาขาผู้กำกับยอดเยี่ยม (รีฟส์) และนักแสดงนำชายยอดเยี่ยม (เซอร์กิส)
ภาพยนตร์ภาคต่อไตรภาคลำดับที่ 4 อาณาจักรแห่งพิภพวานร (Kingdom of the Planet of the Apes) ออกฉายใน พ.ศ. 2567
มอง อย่าให้เห็น (ภาพยนตร์)

| มอง อย่าให้เห็น |
| --- | --- |
กำกับ: Susanne Bier
บทภาพยนตร์: Eric Heisserer
สร้างจาก: Bird Box โดย Josh Malerman
อำนวยการสร้าง:   Chris Morgan  Scott Stuber  Dylan Clark  Clayton Townsend 
นักแสดงนำ:   Sandra Bullock  Trevante Rhodes  Jacki Weaver  Rosa Salazar  Danielle Macdonald  Lil Rel Howery  Tom Hollander  Colson Baker  BD Wong  Pruitt Taylor Vince  Sarah Paulson  John Malkovich 
กำกับภาพ: Salvatore Totino
ตัดต่อ: Ben Lester
ดนตรีประกอบ: Trent Reznor Atticus Ross
บริษัทผู้สร้าง: Bluegrass Films Chris Morgan Productions 
ผู้จัดจำหน่าย: Netflix
วันฉาย:   12 พฤศจิกายน ค.ศ. 2018 (2018-11-12) (AFI Fest)  14 ธันวาคม ค.ศ. 2018 (2018-12-14) (United States) 
ความยาว: 124 minutes
ประเทศ: สหรัฐอเมริกา
ภาษา: อังกฤษ
ทุนสร้าง: $19.8 million
มอง อย่าให้เห็น (อังกฤษ: Bird Box) เป็นภาพยนตร์แนวหลังพยากรณ์ ของอเมริกา โพสต์ในปี 2018 กำกับโดย Susanne Bier จากบทภาพยนตร์ที่เขียนโดย Eric Heisserer จากนวนิยายปี 2014 ที่มีชื่อเดียวกันโดย Josh Malerman ภาพยนตร์นี้ติดตามผู้หญิงที่รับบทโดยแซนดร้า บุลล็อค ซึ่งมีเด็กคู่หนึ่งที่เรียกว่าเด็กผู้ชายและเด็กผู้หญิง ที่ต้องผ่านป่าและแม่น้ำแบบถูกปิดตาเพื่อหลีกเลี่ยงสิ่งเหนือธรรมชาติ บังคับให้คนที่มองเห็นฆ่าตัวตายหรือบังคับให้คนอื่นมอง
มอง อย่าให้เห็น ฉายครั้งแรกที่ AFI Fest เมื่อวันที่ 12 พฤศจิกายน 2018 และเริ่มวางจำหน่ายอย่างจำกัด ในวันที่ 14 ธันวาคมก่อนที่จะสตรีมทั่วโลกใน Netflix ในวันที่ 21 ธันวาคม 2018
มหาวิทยาลัยแห่งชาติจงยัง

| --- | --- |
國立中央大學
คติพจน์อังกฤษ: Sincerity and Simplicity
ประเภท: มหาวิทยาลัยรัฐ
สถาปนา: 2503
อธิการบดีมหาวิทยาลัย: Jing-Yang Jou
ที่ตั้ง: เถาหยวน, ไต้หวัน
วิทยาเขต: Zhongli District
เว็บไซต์: www.ncu.edu.tw/en
วิทยาเขตเดิมในแผ่นดินใหญ่หนานจิง.
มหาวิทยาลัยแห่งชาติจงยัง (อังกฤษ: National Central University;  จีน: 國立中央大學)อ่านว่า กั๋วลี่จงยังต้าเสวีย(จงยัง=ศูนย์กลาง)เป็นมหาวิทยาลัยวิจัยของรัฐ และเป็นมหาวิทยาลัยวิจัยชั้นนำของไต้หวัน ตั้งอยู่ที่เถาหยวน ประเทศไต้หวัน ก่อตั้งขึ้นตั้งแต่ปี พ.ศ. 2458  ในสมัยที่พรรคก๊กมินตั๋งมีอำนาจอยู่ในแผ่นดินใหญ่ และย้ายมาก่อตั้งที่เมืองเถาหยวนจนถึงปัจจุบัน
ประวัติ

มหาวิทยาลัยแห่งชาติจงยัง มีรากฐานมาจากแผ่นดินใหญ่ ในเมืองหนานจิง , มลฑลเจียงซู ในช่วงเวลาที่พรรคก๊กมินตั๋งมีบทบาททางการเมืองในแผ่นดินใหญ่ และเมื่อพรรคก๊กมินตั๋งพ่ายแพ้สงครามกลางเมืองให้แก่พรรคคอมมิวนิสต์ของเหมา รัฐบาลจีนคณะชาติจึงหลบหนีไปยังเกาะไต้หวัน และดำเนินการก่อตั้ง ขึ้นมาใหม่ ในเกาะไต้หวัน (สาธารณรัฐจีน)ในปี พ.ศ 2503 จนถึงปัจจุบัน โดยมหาวิทยาลัยเดิมบนแผ่นดินใหญ่ยังคงใช้ชื่อว่า มหาวิทยาลัยหนานจิง
สาขาวิชาที่เปิดสอน

รวมทั้งสิ้น 7 วิทยาลัยและ 1 สำนักวิชา
วิทยาลัยศิลปศาสตร์
วิทยาลัยวิทยาศาสตร์
วิทยาลัยวิศวกรรมศาสตร์
สำนักวิชาการจัดการ
วิทยาลัยวิศวกรรมไฟฟ้าและวิทยาการคอมพิวเตอร์
วิทยาลัยโลกศาสตร์
วิทยาลัยจีนแคะศึกษา
วิทยาลัยวิทยาศาสตร์สุขภาพและเทคโนโลยี
มองก์ตัน

| มองก์ตัน |
| --- | --- |
เมือง
From top left: Moncton skyline at night, the Capitol Theatre, Magic Mountain Water Park, Centennial Park, and Downtown Moncton at dusk
สมญา: Hub City
คำขวัญ: Resurgo (I rise again)
ข้อผิดพลาด Lua ใน มอดูล:Location_map บรรทัดที่ 522: Unable to find the specified location map definition: "Module:Location map/data/Canada New Brunswick" does not exist
พิกัด: 46°07′58″N 64°46′17″W﻿ / ﻿46.13278°N 64.77139°W﻿ / 46.13278; -64.77139
Country: แคนาดา
รัฐ: แม่แบบ:Country data New Brunswick
เคาน์ตี: เวสต์มอร์แลนด์
First settled: 1733
Founded: 1766
Incorporated: 1855, 1875
การปกครอง
 • ประเภท: Council-Manager
 • Mayor: George LeBlanc
 • Governing Body: Moncton City Council
 • MP: Robert Goguen
 • MLAs: John Betts Marie-Claude Blais Chris Collins Susan Stultz
พื้นที่
 • เมือง: 141.17 ตร.กม. (54.51 ตร.ไมล์)
 • เขตเมือง: 146 ตร.กม. (56 ตร.ไมล์)
 • รวมปริมณฑล: 2,406 ตร.กม. (929 ตร.ไมล์)
ความสูงจุดสูงสุด: 70 เมตร (230 ฟุต)
ความสูงจุดต่ำสุด: 0 เมตร (0 ฟุต)
ประชากร (2011)
 • เมือง: 69,074 rank (79th) คน
 • ความหนาแน่น: 473.1 คน/ตร.กม. (1,233.5 คน/ตร.ไมล์)
 • เขตเมือง: 107,086 rank (27th) คน
 • รวมปริมณฑล: 138,644 rank (29th) คน
 • ความหนาแน่นรวมปริมณฑล: 57.6 คน/ตร.กม. (149.2 คน/ตร.ไมล์)
 • Demonym: Monctonian
เขตเวลา: UTC−4 (AST)
 • ฤดูร้อน  (เวลาออมแสง): UTC−3 (ADT)
Canadian Postal code: E1A-E1G
รหัสพื้นที่: 506
NTS Map: 021I02
GNBC Code: DADHJ
เว็บไซต์: www.moncton.ca
มองก์ตัน (อังกฤษ: Moncton) เป็นเมืองในประเทศแคนาดา ในเวสต์มอร์แลนด์เคาน์ตี ทางตอนใต้ของรัฐนิวบรันสวิก บนฝั่งแม่น้ำเพทีโคดีแอก เป็นเมืองชุมสายรถไฟตั้งแต่อดีต ถึงแม้ว่าเมืองจะก่อตั้งในปี ค.ศ. 1733 แต่ถือว่าปีที่ก่อตั้งอย่างเป็นทางการคือปี ค.ศ. 1766 จากการอพยพของผู้อพยพชาวดัตช์จากฟิลาเดลเฟีย
มหาวิทยาลัยไวโอมิง

| --- | --- |

ประเภท: มหาวิทยาลัยรัฐ
สถาปนา: ค.ศ. 1886
ทุนทรัพย์: 304 ล้านดอลลาร์สหรัฐ (ค.ศ. 2007)
อธิการบดีมหาวิทยาลัย: Tom Buchanan
อาจารย์: 1,151
ผู้ศึกษา: 12,427
ที่ตั้ง: ลารามี, ไวโอมิง, ไวโอมิง, สหรัฐอเมริกา
วิทยาเขต: เมืองเล็ก
สี: น้ำตาล และ ทอง   
ฉายา: Cowboys and Cowgirls
เว็บไซต์: www.uwyo.edu

มหาวิทยาลัยไวโอมิง (อังกฤษ: University of Wyoming) ชื่อย่อว่า UW มักจะออกเสียงว่า "U-Dub" เป็นมหาวิทยาลัยรัฐที่ตั้งอยู่ที่เมืองลารามี, ไวโอมิงในรัฐไวโอมิงในสหรัฐอเมริกา ที่ตั้งของมหาวิทยาลัยอยู่บนที่ราบลารามีที่สูงจากระดับน้ำทะเล 2194 เมตร มหาวิทยาลัยก่อตั้งขึ้นในปี ค.ศ. 1886 และเปิดสอนในปีต่อมา
มหาวิทยาลัยไวโอมิงประกอบด้วยวิทยาลัยเจ็ดวิทยาลัย: เกษตรศาสตร์, ศิลปะและวิทยาศาสตร์, ธุรกิจ, ศึกษาศาสตร์, วิศวกรรมศาสตร์, สาธารณสุขศาสตร์ และ นิติศาสตร์ อัตราส่วนระหว่างนักศึกษาและอาจารย์คือ 14 ต่อ 1 ซึ่งเป็นอัตราส่วนที่ต่ำที่สุดของบรรดาสถาบันอุดมศึกษาสี่ปีของตะวันตก โดยมีปริญญาตรี 89 สาขา, ปริญญาโท 77 สาขา และ ปริญญาเอก 29 สาขา
นอกจากการศึกษาภายในมหาวิทยาลัยแล้วมหาวิทยาลัยไวโอมิงก็ยังให้การศึกษานอกสถานที่อีกกว่าสามสิบปริญญา, ประกาศนียบัตร และ โครงการสนับสนุนแก่นักศึกษาผู้อยู่ห่างไกลจากมหาวิทยาลัยด้วย การให้การศึกษานอกสถานที่ทำโดยการใช้ความก้าวหน้าทางเทคโนโลยีเช่นการใช้อินเทอร์เน็ตและการสอนโดยการใช้การชุมนุมทางวิดีโอ ระบบการศึกษานอกสถานที่มีศูนย์บริการเก้าศูนย์ทั่วรัฐไวโอมิง และ วิทยาลัยประชาคมต่างๆ โดยทั่วไปเพื่อที่จะให้บริการแก่ประชาชนไวโอมิงผู้ที่ไม่จำเป็นที่จะต้องย้ายถิ่นฐานมายังลารามีเพื่อมาศึกษาต่อ
แหล่งข้อมูลอื่น

University of Wyoming website
มหาวิทยาลัยไวโอมิง ที่เว็บไซต์ Curlie
มหาวิทยาลัยไอดาโฮ

| --- | --- |

คติพจน์: A Legacy of Leading
ประเภท: Public Land Grant University
สถาปนา: 30 มกราคม ค.ศ. 1889
ทุนทรัพย์: 149 ล้านดอลลาร์สหรัฐ
อธิการบดีมหาวิทยาลัย: Duane Nellis
ผู้ศึกษา: 11,636 (ค.ศ. 2007-2008)
ที่ตั้ง: มอสโก, ไอดาโฮ,  รัฐไอดาโฮ,  สหรัฐ 46°43′33″N 117°00′38″W﻿ / ﻿46.72583°N 117.01056°W﻿ / 46.72583; -117.01056
วิทยาเขต: ชนบท, 6.4 ตารางกิโลเมตร
สี: ดำ และ ทอง             
มาสคอต: Joe Vandal
เว็บไซต์: www.uidaho.edu

มหาวิทยาลัยไอดาโฮ (อังกฤษ: University of Idaho) ย่อว่า UI หรือ U of I เป็นมหาวิทยาลัยเอกและมหาวิทยาลัยที่เก่าแก่ที่สุดที่ตั้งอยู่ที่เมืองมอสโก, ไอดาโฮในรัฐไอดาโฮในสหรัฐอเมริกา มหาวิทยาลัยไอดาโฮเป็นมหาวิทยาลัยที่มีวัตถุประสงค์หลักในด้านการค้นคว้า มหาวิทยาลัยไอดาโฮเป็นมหาวิทยาลัยเดียวของไอดาโฮอยู่เป็นเวลา 71 ปี จนกระทั่งเมื่อมีการก่อตั้งมหาวิทยาลัยไอดาโฮสเตทขึ้นในปี ค.ศ. 1963 และเป็นมหาวิทยาลัยเดียวที่มีคณะนิติศาสตร์ในไอดาโฮที่ก่อตั้งขึ้นในปี ค.ศ. 1909
แหล่งข้อมูลอื่น

University of Idaho - official site
Go Vandals.com - official athletics site
The Argonaut - student newspaper
Terraserver.microsoft.com - USGS topo map (& aerial photo) of UI campus
มหาวิทยาลัยชิคาโก

| --- | --- |
The University of Chicago

คติพจน์: Crescat scientia; vita excolatur
คติพจน์อังกฤษ: "Let knowledge grow from more to more; and so be human life enriched."
ประเภท: มหาวิทยาลัยวิจัยเอกชน
สถาปนา: 1890, 1856; เมื่อ 132 ปีที่ผ่านมา
ผู้สถาปนา: จอห์น ดี. ร็อกเกะเฟลเลอร์
อธิการบดีมหาวิทยาลัย: เอ.พอล อลิวิซาตอส
ผู้เป็นประธาน: แคทเทอรีน เบคเกอร์
ที่ตั้ง: นครชิคาโก มลรัฐอิลลินอยส์ สหรัฐอเมริกา
สี:   สีแดงเลือดหมู
ฉายา: มารูนส์
มาสคอต: นกฟินิกซ์ ฟิล
เว็บไซต์: www.uchicago.edu
มหาวิทยาลัยชิคาโก (อังกฤษ: The University of Chicago, UChicago, Chicago, U of C หรือ UChi) เป็นมหาวิทยาลัยวิจัยเอกชนในนครชิคาโก รัฐอิลลินอย มหาวิทยาลัยมีวิทยาเขตหลักตั้งอยู่ในย่านไฮด์พาร์ก ในนครชิคาโก มหาวิทยาลัยได้รับการจัดอันดับให้เป็นหนึ่งในมหาวิทยาลัยที่มีชื่อเสียง และยอดเยี่ยมในด้านการวิจัยเป็นระยะเวลามากกว่าหนึ่งศตวรรษ นอกจากนี้ มหาวิทยาลัยยังได้รับการถูกจัดอันดับให้เป็นหนึ่งในมหาวิทยาลัยที่ดีที่สุดในโลก
องค์ประกอบของมหาวิทยาลัยประกอบไปด้วยวิทยาลัยที่เปิดสอนในระดับปริญญาตรี และภาควิชาที่เน้นด้านการทำวิจัยและเปิดสอนในระดับบัณฑิตศึกษาห้าแห่ง ซึ่งรวมไปถึงหลักสูตรในระดับบัณฑิตศึกษาและคณะกรรมการด้านสหวิทยาการ มหาวิทยาลัยมีสำนักวิชาที่เน้นด้านการทำงานทั้งหมดแปดแห่งคือ สำนักวิชากฎหมาย, สำนักวิชาธุรกิจบูท, สำนักวิชาแพทยศาสตร์พริตซ์เกอร์, สำนักวิชาสังคมสงเคราะห์ศาสตร์ นโยบาย และการปฏิบัติแห่งตระกูลคราวน์, สำนักวิชานโยบายสาธารณะแฮร์ริส, สำนักวิชาเทววิทยา, สำนักวิชาการศึกษาอิสระและการศึกษาต่อเนื่องเกรแฮม และสำนักวิชาวิศวกรรมศาสตร์โมเลกุลพริตซ์เกอร์ นอกจากนี้ มหาวิทยาลัยยังมีวิทยาเขตและศูนย์การศึกษาตั้งอยู่ในลอนดอน ปารีส ปักกิ่ง เดลี และฮ่องกง รวมไปถึงใจกลางนครชิคาโก
นักวิชาการของมหาวิทยาลัยชิคาโกมีบทบาทเป็นอย่างมากในการพัฒนาระเบียบวิธีเชิงวิชาการในหลากหลายแขนง ไม่ว่าจะเป็นด้านเศรษฐศาสตร์ นิติศาสตร์ วรรณคดีวิพากษ์ คณิตศาสตร์ ฟิสิกส์ ศาสนศาสตร์ สังคมวิทยา และรัฐศาสตร์ รวมทั้งก่อตั้งสำนักชิคาโกขึ้นในหลากหลายแขนง ห้องปฏิบัติการโลหะวิทยาของมหาวิทยาลัยชิคาโกสามารถผลิตเตาปฏิกรณ์นิวเคลียร์ที่สามารถรักษาเสถียรภาพได้ด้วยตัวมันเองเป็นเครื่องแรกของโลก โดยเตาปฏิกรณ์นี้จัดได้ว่าเป็นเตาปฏิกรณ์แรกที่มนุษย์สามารถผลิตขึ้นได้ โดยทำการผลิตในบริเวณชิคาโก ไพล์-1 ซึ่งตั้งอยู่ใต้อัฒจรรย์สนามกีฬาสแตกก์ ความก้าวหน้าในด้านเคมีก่อให้เกิดการปฏิวัติกัมมันตรังสีคาร์บอนในการใช้คาร์บอน-14 ในการวัดอายุสิ่งมีชีวิตและวัตถุยุคโบราณ ความพยายามในการวิจัยของมหาวิทยาลัยยังสะท้อนได้จากการบริหารห้องปฏิบัติการเร่งรัดแห่งชาติเฟอร์มี และห้องปฏิบัติการแห่งชาติอาร์กอนน์ รวมทั้งห้องปฏิบัติการชีววิทยาทางทะเล มหาวิทยาลัยยังเป็นเจ้าของสำนักพิมพ์แห่งมหาวิทยาลัยชิคาโก ซึ่งเป็นสำนักพิมพ์มหาวิทยาลัยที่ใหญ่ที่สุดในสหรัฐอเมริกา
นักศึกษา คณาจารย์ และบุคลากรของมหาวิทยาลัยชิคาโกประกอบไปด้วยผู้ได้รับรางวัลโนเบล 97 คน คณาจารย์และศิษย์เก่าของมหาวิทยาลัยยังเป็นผู้ได้รับเหรียญฟิลด์ 10 คน ได้รับรางวัลทูริง 4 คน ได้รับเกียรติให้เป็นสมาชิกของกลุ่มแมกอาเทอร์ 52 คน ได้รับเกียรติให้เป็นนักปราชญ์มาร์แชลล์ 26 คน ได้รับเกียรติให้เป็นนักปราชญ์โรดส์ 53 คน ได้รับรางวัลพูลิทเซอร์ 27 คน ได้รับเหรีญรางวัลนักมนุษยศาสตร์แห่งชาติ 20 คน มีศิษย์เก่าที่เป็นเศรษฐีพันล้านและยังมีชีวิตอยู่ 29 คน รวมทั้งมีผู้ได้รับเหรียญโอลิมปิกทั้งสิ้น 8 เหรียญ
ประวัติ > ช่วงเริ่มแรก

มหาวิทยาลัยชิคาโกได้รับการก่อตั้งโดยสมาคมการศึกษาแบปติสต์อเมริกัน (ABES) ให้เป็นสถาบันการศึกษาที่สามารถรับนักศึกษาได้ทั้งสองเพศในช่วงปี ค.ศ. 1890  โดยใช้เงินทุนจำนวน 400,000 ดอลลาร์สหรัฐ จากการรับบริจาคของ ABES โดยร่วมกับเงินบริจาคจากจอห์น ดี. รอกเกะเฟลเลอร์ ผู้ก่อตั้งบริษัทสแตนดาร์ท ออยล์ จำนวน 600,000 ดอลลาร์สหรัฐ รวมทั้งที่ดินที่ได้รับการบริจาคโดยมาร์แชลล์ ฟิลด์ ในขณะที่ร็อกเกะเฟลเลอร์บริจาคเงินให้แก่การปฏบัติงานด้านวิชาการและเพื่อเป็นทุนในอนาคต แต่ก็ได้กำหนดว่าห้ามใช้ในกิจการที่เกี่ยวข้องกับอาคารสถานที่ วิทยาเขตที่ไฮด์ พาร์กได้รับการสนับสนุนทางการเงินจากการบริจาคของชาวเมืองชิคาโกที่ร่ำรวย เช่น ซิลาส บี. คอบบ์ ผู้สนับสนุนเงินทุนให้การสร้างอาคารบรรยายคอบบ์ ซึ่งเป็นอาคารเรียนหลังแรกในวิทยาเขต และตรงตามความต้องการของมาร์แชล ฟิลด์ ที่ต้องการให้อาคารมีมูลค่า 100,000 ดอลลาร์สหรัฐ ผู้ให้การสนับสนุนคนอื่น ๆ ได้แก่ ชาร์ลส์ แอล. ฮัทชิงสัน (ผู้จัดการ เหรัญญิก และผู้บริจาคให้แก่อาคารรวมฮัทชิงสัน) มาร์ติน เอ. ไรเออร์สัน (ประธานคณะกรรมการผู้จัดการและผู้บริจารให้แก่ห้องปฏิบัติการวิทยาศาสตร์กายภาพไรเออร์สัน) อดอลฟัส เคลย์ บาร์ตเลตต์ และลีออน แมนเดล ผู้ให้เงินทุนก่อสร้างโรงยิมและหอประชุม และจอร์จ ซี. วอล์กเกอร์แห่งพิพิธภัณฑ์วอล์กเกอร์ ผู้ที่เป็นญาติของคอบบ์ และคอบบ์สนับสนุนให้ร่วมเป็นผู้บริจาคแรกเริ่มสำหรับการก่อสร้างสิ่งปลูกสร้างของมหาวิทยาลัย
วิลเลียม เรนีย์ ฮาร์เปอร์เป็นอธิการบดีของมหาวิทยาลัยในวันที่ 1 กรกฎาคม 1891 และวิทยาเขตไฮด์ ปาร์ก ได้จัดให้มีการเรียนเป็นครั้งแรกในวันที่ 1 ตุลาคม 1892
สำนักวิชาธุรกิจได้ก่อตั้งขึ้นในปี 1898 และสำนักกฎหมายได้ก่อตั้งขึ้นในปี 1902 ฮาร์เปอร์เสียชีวิตในปี 1906 และได้รับการสืบทอดโดยอีกสามอธิการบดีจนกระทั่งในปี 1929 ในช่วงนี้ สถาบันตะวันออกศึกษาได้รับการสถาปนาขึ้นเพื่อสนับสนุนและตีความงานเชิงโบราณคดีที่ค้นพบในบริเวณที่ในขณะนั้นเรียกว่าเขตตะวันออกใกล้
ในทศวรรษ 1890 มหาวิทยาลัยมีความกลัวว่าทรัพยากรที่มากล้นของตนจะทำให้สถาบันการศึกษาเดือดร้อนโดยการพรากนักศึกษาที่มีความสามารถออกไป จึงได้ร่วมมือกับวิทยาลัยและมหาวิทยาลัยท้องถิ่น เช่น วิทยาลัยเดสมอนส์ วิทยาลัยคาลามาซู มหาวิทยาลัยบัทเลอร์ มหาวิทยาลัยเสตต์ซัน ในปี ค.ศ. 1896 มหาวิทยาลัยร่วมมือกับวิทยาลัยชิเมอร์ที่เมาท์ แคร์โรลล์ มลรัฐอิลลินอย
ประวัติ > ทศวรรษที่ 1920 - 1980

ในปี 1929 โรเบิร์ต เมย์นาร์ด ฮัตชินส์ นักปรัชญากฎหมายอายุ 30 ปี ผู้เป็นอธิการบดีของมหาวิทยาลัยคนที่ 5 ได้เริ่มเข้าทำงาน มหาวิทยาลัยได้เปลี่ยนแปลงไปมากตลอด 24 ปีในการดำรงตำแหน่งนี้ ฮัตชินส์ได้ปฏิรูปหลักสูตรศิลปศาสตร์ของนักศึกษาปริญญาตรีของมหาวิทยาลัยที่เรียกว่า หลักสูตรแกนกลาง และได้จัดให้มีการแบ่งการศึกษาในระดับบัณฑิตศึกษาออกเป็นสี่คณะ และกำจัดทีมฟุตบอลของมหาวิทยาลัย เนื่องจากมีความพยายามที่จะเน้นด้านวิชาการมากกว่าด้านการกีฬา ในวาระของเขา โรงพยาบาลมหาวิทยาลัยชิคาโก (ปัจจุบันเรียกว่าศูนย์การแพทย์มหาวิทยาลัยชิคาโก)  ได้สร้างเสร็จและได้รับสมัครนักเรียนแพทยศาสตร์รุ่นแรก นอกจากนี้ ได้ให้กำเนิดสถาบันที่แยกย่อยออกไปจากมหาวิทยาลัยที่เน้นด้านปรัชญา ที่เรียกว่าคณะกรรมาธิการแนวคิดทางสังคม
เงินที่สามารถหาได้ในช่วงทศวรรษที่ 1920 และการสนับสนุนเงินทุนจากมูลนิธิรอกเกะเฟลเลอร์ช่วยให้มหาวิทยาลัยรอดพ้นจากภาวะเศรษฐกิจตกต่ำครั้งใหญ่ไปได้ อย่างไรก็ดี ในปี 1933 ฮัตชินส์ได้นำเสนอแผนการที่จะควบรวมมหาวิทยาลัยชิคาโก และมหาวิทยาลัยนอร์ทเวสเทิร์น ให้เป็นมหาวิทยาลัยเดียวกัน แต่ไม่สำเร็จ ในช่วงสงครามโลกครั้งที่ 2 ห้องปฏิบัติการโลหะวิทยาของมหาวิทยาลัยได้ประสบความสำเร็จเป็นอย่างมากในโครงการแมนฮัตตัน มหาวิทยาลัยเป็นสถานที่แรกที่สามารถแยกพลูโตเนียมได้ และนำมาสู่การผลิตเตาปฏิกรณ์นิวเคลียร์สังเคราะห์ที่มีเสถียรภาพได้ด้วยตนเองเครื่องแรก โดยเอนริโก เฟอร์มี ในปี 1942
ในช่วงต้นทศวรรษที่ 1950 การตอบรับเข้าเรียนจากนักเรียนลดลงเนื่องมากจากการเพิ่มขึ้นของคดีและคนจนในย่านไฮด์ ปาร์ก จนทำให้มหาวิทยาลัยเป็นผู้สนับสนุนหลักในโครงการที่ก่อให้เกิดการโต้แย้งกันที่เรียกว่าโครงการปรับปรุงชุมชนเมืองในไฮด์ ปาร์ก ซึ่งก่อให่เกิดการวางผังเมืองใหม่ทั้งในด้านสถาปัตยกรรมและถนนในย่านดังกล่าวเป็นวงกว้าง ในช่วงนี้ มากกว่า 10 มหาวิทยาลัย เช่น วิทยาลัยชิเมอร์ ได้ริเริ่มโครงการการเข้าเรียนมหาวิทยาลัยก่อนกำหนด ที่อนุญาตให้นักเรียนที่ยังเด็กอยู่สามารถเข้าวิทยาลัยนี้ได้ทันที และนักศึกษาที่เรียนที่ชิเมอร์สามารถที่จะโอนย้ายไปยังมหาวิทยาลัยชิคาโกได้ทันทีเมื่อจบปีที่สอง หากสามารถเรียน หรือสอบผ่านวิชาที่มีลักษณะใกล้เคียงกันกับที่เปิดสอนในมหาวิทยาลัย
ในปี ค.ศ. 1978 นักวิชาการด้านประวัติศาสตร์ แฮนนา ฮอล์บอร์น เกรย์ ซึ่งในขณะนั้นเป็นนายกสภาและรักษาการอธิการบดีแห่งมหาวิทยาลัยเยล ได้เป็นอธิการบดีของมหาวิทยาลัยชิคาโก และได้ดำรงตำแหน่งนานถึง 15 ปี เธอเป็นผู้หญิงคนแรกในสหรัฐอเมริกาที่ได้ดำรงตำแหน่งอธิการบดีของมหาวิทยาลัยชั้นนำ
ประวัติ > ทศวรรษที่ 1990 - 2010

ในปี 1999 ฮิวโก ซอนเนนเชน อธิการบดีในขณะนั้นได้ประกาศแผนที่จะลดจำนวนหลักสูตรแกนกลาง ซึ่งเป็นหลักสูตรที่โด่งดังของมหาวิทยาลัยจาก 21 เหลือ 15 และเมื่อหนังสือพิมพ์เดอะนิวยอร์คไทมส์ ดิอีโคโนมิสต์ และหนังสือพิมพ์ชั้นนำอื่น ๆ เล่นเรื่องนี้ มหาวิทยาลัยได้กลายเป็นจุดสนใจในการโต้เถียงกันเกี่ยวกับด้านการศึกษาของประเทศ อย่างไรก็ดี การเปลี่ยนแปลงนั้นได้เกิดขึ้น แต่ประเด็นนี้ได้นำไปสู่การตัดสินใจที่จะลาออกของซอนเนนเชนในปี ค.ศ. 2000
ตั้งแต่กลางทศวรรษที่ 2000 มหาวิทยาลัยได้ริเริ่มโครงการขยายเป็นจำนวนมากกว่าหลายล้านดอลลาร์สหรัฐ ในปี 2008 มหาวิทยาลัยชิคาโกได้ประกาศที่จะสร้างสถาบันมิลตัน ฟรีดแมน ที่เป็นจุดสนใจทั้งในเชิงสนับสนุนและเชิงต่อต้านจากทั้งคณาจารย์และนักเรียน สถาบันดังกล่าวมีต้นทุนการสร้างอยู่ที่ประมาณ 200 ล้านดอลลาร์สหรัฐและก่อสร้างบนตึกวิทยาลัยศาสนาชิคาโก ในปีเดียวกัน เดวิด จี. บูท นักลงทุนได้บริจาค 300 ล้านดอลลาร์สหรัฐให้แก่สำนักวิชาธุรกิจบูทของมหาวิทยาลัย ซึ่งเป็นการบริจาคครั้งใหญ่ที่สุดในประวัติศาสตร์ของมหาวิทยาลัย และมากที่สุดที่เคยให้แก่สำนักวิชาธุรกิจในมหาวิทยาลัยอื่น ในปี 2009 มีแผนและลงมือก่อสร้างหลายอาคาร โดยที่มากกว่าครึ่งมีมูลค่าสูงถึง 100 ล้านดอลลาร์สหรัฐ ในเดือนกันยายน 2015 มหาวิทยาลัยได้รับเงิน 100 ล้านดอลลาร์สหรัฐจากมูลนิธิตระกูลเพียร์สันในการก่อตั้งสถาบันเพียร์สันเพื่อการศึกษาและการแก้ปัญหาความขัดแย้งระดับโลก และการประชุมระดับโลกเพียร์สันที่สำนักวิชานโยบายสาธารณะแฮร์ริส
ในปี 2019 มหาวิทยาลัยได้สร้างสำนักวิชาขึ้นมาใหม่ในรอบสามทศวรรษ นั่นก็คือสำนักวิชาวิศวกรรมศาสตร์โมเลกุลพริทซ์เกอร์
วิทยาเขต > วิทยาเขตหลัก

วิทยาเขตหลักของมหาวิทยาลัยชิคาโกมีเนื้อที่ 217 เอเคอร์ (87.8 ha) ในบริเวณย่านไฮด์ปาร์กและวูดลอว์นในนครชิคาโก วิทยาเขคได้ถูกแบกเป็นสองส่วนคือตอนเหนือและตอนใต้ โดยถูกแบ่งโดยสวนที่มีลักษณะเป็นเส้นตรงขนาดใหญ่ที่เรียกว่ามิดเวย์ เพลเซนซ์ ซึ่งแต่เดิมได้ถูกสร้างขึ้นเพื่อใช้ในงานนิทรรศการโคลัมเบียระดับโลกในปี ค.ศ. 1893 ในปี ค.ศ. 2011 นิตยสาร ทราเวล+เลเชอร์ ได้จัดให้มหาวิทยาลัยเป็นหนึ่งในมหาวิทยาลัยที่มีวิทยาเขตสวยที่สุดแห่งหนึ่งในสหรัฐอเมริกา
กลุ่มอาคารชุดแรกในวิทยาเขตได้ถูกสร้างขึ้นในบริเวณที่ในปัจจุบันเรียกว่าลานสี่มุมหลัก เป็นส่วนหนึ่งในแผนการหลักที่ริเริ่มโดยสมาชิกสภามหาวิทยาลัยสองคนและร่างโดยสถาปนิกชาวชิคาโก เฮนรี ไอฟ์ คอบบ์ อาคารภายในลานสี่มุมหลักมีรูปแบบมาจากวิทยาลัยในมหาวิทยาลัยออกซ์ฟอร์ด (ตัวอย่างเช่น หอคอยมิตเชลล์ได้สร้างตามหอคอยแมกดาเลนในออกซ์ฟอร์ด และโถงฮัตชิงสัน ซึ่งเป็นอาคารส่วนกลางของมหาวิทยาลัย เลียนแบบโถงไครซ์ทเชิร์ต)
ในปี ค.ศ. 1955 ได้นำไปสู่การก่อสร้างลานสี่มุมด้านกฎหมายลาร์ดเบล อาคารที่จะกลายเป็นที่ตั้งของสำนักวิชานโยบายสาธารณะแฮร์ริส ห้องสมุดเรเจนสไตน์ โครงการขนาดใหญ่อีกอันนำไปสู่การสร้างศูนย์กีฬาเจราล์ด แรตเนอร์ หอพักกลางแมกซ์ มาเลฟสกี โถงพักทางตอนใต้ของวิทยาเขตและโรงอาหาร โรงพยาบาลเด็กแห่งใหม่ ในปี ค.ศ. 2011 มหาวิทยาลัยสร้างอาคารโดมแก้วที่ชื่อว่าห้องสมุดโจ และริกา แมนซูเอโต เสร็จ ซึ่งเป็นห้องอ่านหนังสือขนาดใหญ่มากสำหรับห้องสมุดมหาวิทยาลัยและป้องกันการใช้งานการยืมคืนหนังสือนอกมหาวิทยาลัย
บริเวณที่ผลิตเตาปฏิกรณ์ชิคาโก ไพล์-1 ได้รับการสถาปนาให้เป็นสถานที่สำคัญเชิงประวัติศาสตร์ระดับชาติ โดยมีประติมากรรมพลังงานนิวเคลียร์โดยเฮนรี มัวร์ ชี้ให้เห็นถึงพื้นที่ดังกล่าว บ้านโรบี ซึ่งเป็นอาคารทรงแฟรงค์ ลอยด์ ไรท์และได้รับโอนให้เป็นกรรมสิทธิ์ของมหาวิทยาลัยในปี 1963 เป็นหนึ่งในมรดกโลก และเป็นสถานที่สำคัญเชิงประวัติศาสตร์ระดับชาติ เช่นเดียวกับห้อง 405 ในห้องทดลองจอร์จ เฮอร์เบิร์ต โจนส์ ซึ่งเป็นสถานที่ที่เกลนน์ ที. ซีบอร์กและทีมงานสามารถผลิตพลูโตเนียม อาคารฮิตช์คอก ซึ่งเป็นหอพักนักศึกษาระดับปริญญาตรี อยู่ในทะเบียนสถานที่ทางประวัติศาสตร์แห่งชาติ